**Notă privind ESCO: fundamentare, stadiu actual și etapele următoare**

**1. Introducere**

După publicarea primei versiuni complete a ESCO (v1) din iulie 2017, acest document urmărește să furnizeze către EQF AG o imagine de ansamblu cu privire la elementele principale ale clasificării, să informeze cu privire la stadiul curent și să discute provocările pentru viitor. Se centrează în principal pe legătura dintre bazele de date sau registrele cu calificări naționale și portalurile europene (LOQ și ESCO) și pașii următori.

Nota este structurată după cum urmează: secțiunea 2 furnizează informații de bază privind ESCO: obiectivele sale, structura și stadiul actual. Secțiunea 3 prezintă abordarea adoptată pentru a sprijini interoperabilitatea datelor privind calificările din Europa. Secțiunea 4 se centrează pe pașii următori și cooperarea posibilă cu EQF AG.

**Clasificarea ESCO**

ESCO este o clasificare multilingvistică a Aptitudinilor, Competențelor, Calificărilor și Ocupațiilor. Identifică și categorizează aptitudinile, competențele, calificările și ocupațiile relevante pentru piața muncii și educație și formare profesională de la nivel european. Scopul ESCO este de a stabili o limbă comună care asigură comunicarea dintre diferite țări și dintre diferite domenii de angajare, educație și formare profesională și de a crește transparența ocupațiilor, abilităților și competențelor și calificărilor.

Cei trei piloni ai ESCO sunt structurate ierarhic și inter-relaționate. Per ansamblu, această abordare structurată pe trei niveluri permite ca ESCO să organizeze terminologia pentru piața muncii și sectorul educației / formării profesionale de la nivel european este într-un mod consistent, transparent și utilizabil.

ESCO este foarte relevant în contextul EURES, care furnizează servicii de informare, consiliere și recrutare / plasare în beneficiul lucrătorilor și angajatorilor precum și a oricăror cetățeni care doresc să beneficieze de principiul liberei mișcări a forței de muncă. Reglementarea EURES se referă la stabilirea unei clasificări europene pentru a permite schimbul de disponibilități de locuri de muncă și de CV-uri dintre serviciile naționale de ocupare și Comisie în cadrul rețelei EURES. Conform acestei reglementări, Statele Membre trebuie să adopte ESCO sau să cartografieze clasificările lor naționale raportat la ESCO pentru a permite o mai bună interoperabilitate între piețele de muncă. Portalul EURES găzduiește în prezent peste 1 milion de locuri de muncă disponibile în toată Europa și aproape tot atâtea CV-uri. Mulțumită ESCO, aceste CV-uri și locuri de muncă vacante poate conține informații mai standardizate și mai detaliate care acoperă cunoștințe, aptitudini și competențe și calificări.

Conținutul ESCO

Natura informațiilor dintre cei trei piloni diferă. Pilonul ocupațiilor conține o clasificare de 2942 ocupații cu relații ierarhice între ele și cartografieri față de Clasificarea Internațională Standardizată a Ocupațiilor (ISCO). Fiecare ocupație vine cu un profil ocupațional care conține explicarea ocupației în formă de descriere, notă privind sfera de acțiune, și definiție. Pilonul privind abilitățile conține terminologie privind cunoștințe, abilități și competențe (13.485 termeni) care încep de la analiza funcțională a ocupațiilor.

Spre deosebire de dezvoltarea pilonilor de ocupații și abilități, pilonul privind calificările din ESCO urmărește să colecteze și să republice date existente privind calificările. Obiectivul final al pilonului de calificare este de a furniza o listare comprehensivă cu informații de calitate ridicată cu privire la calificări relevante din Europa. Calificările afișate în ESCO provin din bazele de date ale calificărilor naționale care sunt deținute și gestionate de statele membre. Acestea furnizează informații către ESCO în mod voluntar. Pilonul privind calificările este astfel populat în mod exclusiv din surse externe, nu cu date create de Comisie. Proiecte pilot cu privire la includerea calificărilor internaționale care nu sunt parte din cadrele naționale ale calificărilor sunt în derulare. În acest sens, problema asigurării calității trebuie să fie abordată.

Versiunea 1 ESCO conține în prezent 672 calificări din Grecia (EOPPEP). Până la finele anului 2017 Comisia se așteaptă ca un minim de 5 baze de date ale calificărilor să fie conectate la pilonul de calificări al ESCO.

Legăturile dintre pilonul de calificări și ceilalți doi piloni

Legăturile cu pilonul de ocupații

Relațiile dintre calificări și ocupații în ESCO sunt afișate doar dacă există deja la nivel național. Este la latitudinea Statelor membre să dezvolte astfel de date. Relațiile pot indica, spre exemplu, dacă o calificare este cerință de a munci în o ocupație din respectivul Stat membru.



**Figura: Conectarea calificărilor cu pilonii aptitudinilor / competențelor și ocupațiilor**

Legături cu pilonul de aptitudini/competențe

Organizațiile care oferă informații despre calificări pot adnota descrieri ale rezultatelor învățării folosind terminologia ESCO: pot adăuga cunoștințe, concepte și aptitudini care fac parte din ESCO la descrierea rezultatelor învățării privind calificările. Această informație suplimentară aduce un plus de transparență și va ajuta la o mai bună înțelegere a conținutului privind calificările. Avantajul adus de adnotări este acela că va permite celor care învață, muncitorilor și angajatorilor să înțeleagă mai ușor și rapid rolul calificărilor și relevanța lor pentru piața muncii și pentru a compara calificările la nivel de țări (atât termenii cât și adnotările ESCO vor fi disponibile în 26 de limbi). Adnotarea nu afectează rezultatele învățării aferente calificărilor naționale și nu este necesară traducerea de către organisme de acordare a calificării.

În exemplul de mai jos, aptitudinii/competenței “să mențină integritatea inpermeabilității vasului” îi corespunde aptitudinea/competența ESCO “asigurarea integrității impermeabilității”

Rezultate ale învățării:

* Să stie să mențină integritatea inpermeabilității vasului

Titlul unității: Securizarea vasului pentru pasageri

Asigurarea integrității inpermeabilității – Asigură-te că apa nu intră în cală.

Prevenirea inundațiilor progresive.

*Exemplu de adnotare a calificării “Diploma de studii maritime - pescuit maritim” UK-Scoția, Autoritatea pentru Calificări din Scoția,. Sursă: proiectul pilot cu Autoritatea pentru Calificari din Scoția, Februarie 2017.*

**3. Publicarea calificărilor în portalurile UE pentru o mai buna transparență**

Portalurile europene: LOQ și ESCO

Sistemele de educație și formare din Europa diferă din perspectiva structurii, a tradiției și a rezultatelor, astfel, statele membre, partenerii sociali și alte pătți interesate au simțit nevoia de a avea un set comun de referințe pentru a crește nivelul de **înțelegere, transparență și compatibilitate a calificărilor.** Astfel s-a dezvoltat Cadrul European al Calificărilor pentru învățarea pe tot parcursul vieții (CEC). Noua Recomandandare invită statele membre să facă public setul de referințe atât la nivel național cât și la nivel european și, acolo unde este posibil, informațiile privind calificările și rezultatele învățării acestora să fie accesibile și publicate. În acest sens se recomandă folosirea câmpurilor de date conform Anexei VI din cadrul Recomandării (vezi anexa).

Pentru a susține acest proces, Comisia a pus la dispoziție fonduri pentru sprijinirea statelor membre ale UE și a altor țări partenere (AELS, SEE și țări în curs de aderare) care doresc să dezvolte sau să îmbunătățească bazele naționale de date sau registrele lor de calificări și să le conecteze la portalul LOQ și portalul ESCO (din proprie inițiativă). Invitațiile de a aplica pentru obținerea de subvenții sunt publicate în acest scop în fiecare an începând cu anul 2014. Următorul apel va fi publicat în luna octombrie 2017.

Conectarea calificărilor la portalurile europene (LOQ și ESCO): abordare utilizată

Calificările publicate pe portalurile europene provin din două surse:

* Calificările care fac parte din Cadrele Naționale de Calificări (CNC) și care se regăsesc ca referințe în Cadrul European al Calificărilor. Bazele de date ce conțin calificări la nivel național sau registrele care includ aceste calificări pot fi conectate atât la LOQ cât și la ESCO.
* Alte calificări care sunt furnizate direct de organismele de acordare a calificării (includere directă). Acestea nu fac parte din CNC, însă sunt relevante pentru piața europeană a forței de muncă. Acestea includ calificările atât din mediul privat cât și din cel sectorial și internațional și vor fi publicate numai în ESCO.



Figura . Conectarea calificărilor la portalurile europene

Informații privind calificările

LOQ și pilonul de calificări al ESCO sprijină înțelegerea calificărilor individuale de către angajatori, servicii publice și private de ocupare a forței de muncă, persoane care învață, lucrători, solicitanți de locuri de muncă, furnizori de educație și formare și alții. Aceste informații ar trebui să fie cât mai complete și mai transparente pentru a răspunde nevoilor lor de informare. Prin urmare, în ambele portaluri vor fi afișate numai datele privind calificările care includ următoarele informații de bază, în conformitate cu anexa VI la Recomandarea CEC:

|  |  |
| --- | --- |
| Titlu | Titlul exact al calificării (fără traducere) |
| Domeniu | Bazat pe domeniile educației și formării ISCED 2013 |
| Țară/regiune | Pe baza nomenclatorului european al unităților teritoriale de statistică (NUTS) |
| Cadrul European al Calificărilor (CEC) | Relevante doar pentru calificările care au deja un nivel CEC atribuit prin intermediul procesului de referire a cadrelor naționale de calificări la CEC și numai pentru datele privind calificările prezentate de autoritățile respective ale statelor membre. Acest câmp de informații nu se aplică calificărilor internaționale care nu sunt incluse în Cadrele Naționale de Calificări. |
| Organism de acordare a calificării | Numele organismului de acordare a calificării, locația și link-ul către web site-ul acestuia |
| Descrierea calificării din perspectiva rezulatelor învățării | Descrierea a ceea ce se așteaptă ca cel care învață să cunoască, să înțeleagă și să poată face. Această descriere este formată din câmpuri deschise de text, fără utilizarea prescrisă a terminologiei standard și fără obligația statelor membre de a traduce descrierea în alte limbi ale UE. |

Informațiile privind celelalte domenii din anexa VI la Recomandarea CEC sunt opționale și ar trebui furnizate, dacă acestea sunt disponibile, pentru a oferi informații mai complete despre calificare.

Interoperabilitatea calificărilor în Europa

Transparența informațiilor privind calificările în întreaga Europă este esențială pentru sprijinirea recrutării, a managementului carierei, a strategiilor de învățare de-a lungul vieții etc. Aceasta presupune cooperarea între părți interesate (organisme de acordare a calificării, autorități ale statelor membre, servicii de ocupare a forței de muncă, instituții de educație/formare profesională etc.) să împărtășească informații și să dezvolte un limbaj comun privind informațiile referitoare la calificări, experiențe profesionale și competențe dobândite.

La nivel tehnic, această nevoie de interoperabilitate a dus la elaborarea Schemei de Metadate a Calificărilor (SMC) și a Registrului de Date privind Calificările (RDC).

* Schema de Metadate a Calificărilor (SMC)

Informațiile pot fi comparabile în întreaga Europă doar dacă toate statele membre și alți actori au o viziune comună asupra atributelor specifice calificărilor, cum ar fi titlul, organismul de acordare a calificării, nivelul CEC, descrierea rezultatelor învățării etc. Această înțelegere comună sau limlimbaj comun este structurat într-o "schemă de metadate" agreată.

O schemă este un plan logic care prezintă relațiile dintre elementele de metadate, prin stabilirea unor reguli pentru utilizarea și gestionarea metadatelor. Schema indică sistemelor IT, motoarelor de căutare și portalurilor web, cum ar fi portalul LOQ sau platforma de servicii ESCO, cum să căutate informații și ce fel de informații privind calificările. Utilizarea unei scheme de calificări facilitează integrarea informațiilor cu clasificări precum ESCO și permite calificărilor să fie legate și integrate cu ușurință cu alte metadate publicate pe web. Versiunea curentă a schemei este Schema de Metadate a Calificărilor v1.0. Prin urmare, statele membre și alte părți interesate care doresc să publice informații privind calificările lor în ESCO trebuie să structureze datele în conformitate cu SMC.

* Registrul de Date privind Calificările (RDC)

RDC este o componentă software care permite furnizorilor de date privind calificările să încarce seturi de date pentru publicare pe portalurile europene: este o platformă centrală care gestionează schimbul de date privind calificările între diferiți actori și portaluri europene. Odată ce datele sunt structurate conform SMC, poate fi încărcate în RDC și publicate în LOQ, în ESCO sau pe ambele portaluri.



**Figura .** Registrul de Date privind Calificările